Digriet tat-Tribunal għas-Servizz Pubbliku (L-Ewwel Awla) tat-30 ta' Ġunju 2011 - Van Asbroeck vs Il-Kummissjoni
(Kawża F-88/10) 1
(Servizz pubbliku - Uffiċjali - Deċiżjoni ta' klassifikazzjoni fi grad intermedjarju - Talba għal eżami mill-ġdid - Fatt ġdid sostanzjali - Assenza - Rikors manifestament inammissibbli)
Lingwa tal-kawża:il-Franċiż
Partijiet
Rikorrent: Marc Van Asbroeck (Dilbeek, il-Belġju) (rappreżentanti: S. Rodrigues, A. Blot u C. Bernard-Glanz, avukati)
Konvenuta: Il-Kummissjoni Ewropea (rappreżentanti: inizjalment minn G. Berscheid u D. Martin, aġenti, sussegwentement minn J. Currall u G. Berscheid, aġenti)
Suġġett
Talba għall-annullament tad-deċiżjoni li tiċħad it-talba tar-rikorrent sabiex tiġi parzjalment annullata d-deċiżjoni tal-Kummissjoni tat-22 ta' Ottubru 2008 dwar l-introduzzjoni ta' kumpens favur uffiċjali li bidlu l-kategorija qabel l-1 ta' Mejju 2004, sabiex jiġi riklassifikat, b'effett retroattiv mill-1 ta' Mejju 2004, fil-grad D*4/8 u sabiex il-karriera tiegħu tiġi kkostitwita mill-ġdid skont il-promozzjonijiet, aġġustamenti annwali u żidiet fl-iskala li seħħew minn dakinhar.
Dispożittiv
Ir-rikors huwa miċħud bħala manifestament inammissibbli.
2)    M. Van Asbroeck għandu jbati l-ispejjeż kollha.
____________
1 - ĠU C 317, 20.11.2010, p.50.